Diari Oficial de la Generalitat Valenciana


Sumari del DOGV 6766, del 03-05-2012 (2012/4135)

Notificació d'informació prèvia en relació amb l'inici del procediment de regularització registral o d'extinció de la Fundació Don Miquel Fundació de la Comunitat Valenciana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4135


Organisme emissor
:   Conselleria de Justícia i Benestar Social

Tipus de document
:   Anunci

Notificació d'informació prèvia en relació amb l'inici del procediment de regularització registral o d'extinció de la Fundació Don Miquel Fundació de la Comunitat Valenciana. [2012/4135]  
Per acord de la Secretaria Autonòmica de Justícia de data 18 d'octubre de 2010 s'ha disposat l'obertura d'un període d'informació prèvia en relació amb els aspectes que a continuació s'exposen.  
  
A la vista de les dades que es troben en el Registre de Fundacions de la Comunitat Valenciana, es desprén que la Fundació Don Miquel Fundació de la Comunitat Valenciana no ha presentat comptes ni pressupostos econòmics anuals des de la seua constitució en 2005. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
  
Tampoc consta sol·licitud ni documentació acreditativa que pogueren justificar, si és el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció.  
Les dites omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la seua situació o, si pertoca, per a sol·licitar la seua extinció d'acord amb el que establix la normativa; i, si no, el Protectorat podrà instar la corresponent resolució judicial d'extinció.  
  
Per no haver-se pogut practicar la notificació personal d'este acte administratiu, es publica en el Diari Oficial de la Comunitat Valenciana, així com en el tauler d'edictes de l'Ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indica que, a l'efecte de conéixer-lo i que en quede i constància, l'interessat podrà personar-se en el termini de 10 dies, comptat des de l'endemà de la publicació del present anunci en el Diari Oficial de la Comunitat Valenciana, o de l'exposició en el tauler d'edictes de l'ajuntament corresponent, en el Servici d'Entitats Jurídiques de la Conselleria de Justícia i Benestar Social, plaça de Sant Nicolau, número 2, de València.   
  
Així mateix, es concedix un termini de quinze dies, comptat a partir de l'endemà de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
Fundació Don Miquel Fundació de la Comunitat Valenciana.  
Últim domicili conegut: carrer Sant Joaquim, número, 14, les Coves de Vinromà (12117).  
Extracte del contingut: informació prèvia en relació amb l'inici del procediment de regularització registral o d'extinció de la Fundació.  
  
El que es comunica perquè en prenga coneixement i als efectes oportuns.  
  
València, 18 d'abril de 2012.- El secretari autonòmic de Justícia: Antonio Gastaldi Mateo.